สิ่งที่นำมาประยุกต์ใช้กับการลงทุน จากหนังสือ “เมื่อหัวว่าง จึงสร้างสรรค์” มีอะไรบ้าง
สิ่งที่นำมาประยุกต์ใช้กับการลงทุน จากหนังสือ “เมื่อหัวว่าง จึงสร้างสรรค์” ได้แก่

1) นวัตกรรม มักไม่ได้เกิดจากการนั่งหน้าดำคร่ำเครียดอยู่กับโต๊ะ
เพราะทำแบบนั้นมักคิดอะไรไม่ออก แต่ความคิดดี ๆ ชอบเกิดตอนที่สบาย ๆ เช่น อาบน้ำ วิ่งจ๊อกกิ้ง หรือเดินเล่นบนชายหาด เพราะตอนนั้น “สมอง” ไม่มีของเก่าให้กวนใจ พื้นที่ว่าง จึงเปิดออกให้กับของใหม่ ๆ และเมื่อนั้นจึงเกิดสิ่งที่เรียกว่า “นวัตกรรม” ตัวอย่างจริงที่เกิดขึ้นคือ อาร์คิมิดีส ที่กำลังแช่ตัวในอ่างอาบน้ำ แล้วน้ำล้นออกมา ทำให้เขาค้นพบเรื่องความถ่วงจำเพาะ และร้องตะโกนว่า “ยูเรก้า ยูเรก้า” จนกลายมาเป็น Eureka Moment การเรียน การทำงาน หรือการลงทุนก็เช่นกัน พยายามนั่งอ่านหนังสือ เข้าสัมนา ทำทุกอย่างด้วยความตึงเครียด อดหลับอดนอน ด้วยความที่อยากเก่ง อยากรวยเร็ว ๆ บางทีมันตึงเกินไป กลับทำให้เครื่องรวน สมองเบลอ ไปช้ากว่าที่คิดเสียอีก สู้ทำแบบผ่อนคลาย แต่ตั้งใจ เผลอ ๆ ไปได้ไกลกว่า

2) นวัตกรรม ไม่ได้เริ่มจาก “เทคโนโลยี”
แต่เริ่มมาจาก Empathy หรือ ความเห็นอกเห็นใจ คือการที่รู้สึกถึงปัญหาอย่างงเดียวกับที่ลูกค้ารู้สึก เข้าใจในความเจ็บปวด (ประมาณเข้าใจ Pain Point ลูกค้า) วิธีการที่จะเข้าใจได้ต้องทำ 3 ขั้นตอน คือ
หนึ่ง สังเกตการณ์ ดูปฏิกิริยาของคนในสถานการณ์นั้น ๆ
สอง พูดคุย สอบถามถึง “ปัญหา” ที่เขามี
สาม ลองไปประสบปัญหาแบบที่เขาเจอ
การที่จะทำแบบนี้ได้ ไม่สามารถนั่งอยู่แต่ในห้องประชุมที่ออฟฟิศ ดูแต่ตัวเลข ทำแต่ presentation สวย ๆ การลงทุนก็เช่นกัน การนั่งอ่านงบ อ่านข้อมูลธุรกิจอยู่ที่บ้านคงไม่พอ การไป company visit ไปลองใช้บริการสินค้าของบริษัทที่สนใจ พูดคุยกับคนที่เคยใช้ว่าดีไม่ดีอย่างไร จะทำให้เข้าใจได้แบบลึกซึ้งมากกว่า

3) นวัตกรรม ต้องเข้าใจความเป็นมนุษย์
General Mills ผู้ผลิตนวัตกรรมทางอาหารรายใหญ่ ออกผลิตภัณฑ์ที่มีชื่อว่า “Betty Crocker” ทำผงเค้กสำเร็จรูปแค่เติมน้ำก็ได้เค้กแสนอร่อย แต่สินค้ากลับขายไม่ดีดังคาด เป็นเพราะอะไร?
สาเหตุเป็นเพราะสินค้าตัวนี้มันทำให้ชีวิตง่ายเกินไป มันดึงความภูมิใจของแม่บ้านออกไปหมด ทำให้การทำเค้กที่จะได้รับคำชมจากคนกิน กลายมาเป็นเหมือนบะหมี่กึ่งสำเร็จรูปที่แค่เติมน้ำ 3 นาทีก็กินได้
วิธีแก้ของ General Mills นั้นเหนือชั้นมากครับ เค้าเอาไข่ออกจากส่วนผสม ทำให้สินค้าซับซ้อนขึ้นอีก 1 ขั้นตอน แม่บ้านต้องตอกไข่ คนให้เข้ากัน ใส่น้ำ แล้วตั้งไว้บนเตาอบ ปรากฏว่า ขายดิบขายดี เพราะแม่บ้านภูมิใจ ได้แสดงฝีมือ
ความรู้ทางการเงิน